AaB skulle onsdag aften forsøge at hente den 2-0-føring, Randers FC sikrede sig i den første kamp mellem klubberne. Men det formåede nordjyderne ikke. Efter lidt over en halvtimes spil gjorde Randers sit til, at AaB ikke skulle have den onsdag aften, de havde drømt om. Nikola Djurdjic scorede og dermed stod der 1-0 til østjyderne. Efter pausen var alvoren gået op for AaB, der scorede til 1-1. Det var Rasmus Thellufsen, der stod for den 10 minutter inde efter pausen. Men det varede ikke længe, 65 minutter inde i kampen blev der scoret igen fra Randers. Viktor Lundberg sikrede en 2-1 føring, der holdt til slutfløjt. Dermed er AaB sendt på tidlig sommerferie, mens Randers marcherer videre til en playoff-kamp om en plads i Europa League-kvalifikationen.

Opsummering:
AaB gik ikke videre til næste runde i kampen om en Europa League-plads. Derfor blev onsdagens kamp sæsonens sidste for AaB.